Avenue Q

**Avenue Q** on Broadway-musikaali, jonka ideoivat Jeff Marx ja Robert Lopez. Se esitettiin ensimmäisen kerran keskikokoisessa Vineyard-teatterissa New Yorkissa maaliskuussa 2003. Broadway-kokoiseen teatteriin se tuli ensimmäisen kerran 31. heinäkuuta 2003 John Golde -teatterissa. Esitykseen kuuluu uskallettuja kappaleita, joiden aiheina on muun muassa rasismi, internetporno, homoseksuaalisuus ja elämän vaikeudet. Kaikki paitsi kolme hahmoa näytellään käsinukeilla. *Avenue Q* sai vuonna 2004 kolme Tony-palkintoa parhaasta musikaalista, parhaasta partituurista ja parhaasta käsikirjoituksesta, voittaen ennakkosuosikki *[[Wicked]]in*.

Musikaalin sävelsivät ja sanoittivat Robert Lopez ja Jeff Marx. Sen käsikirjoitti Jeff Whitty. Alkuperäisen tuotannon ohjasi Jason Moore. Sen koreografi oli Ken Roberson. Käsinuket suunnitteli ja valmisti alkuperäiseen esittäjäkaartiin kuulunut Rick Lyon.

PBS:n *[[Seesamtie]]* oli musikaalin tekijöille suuri innoittaja, ja jotkin hahmoista ovat selkeästi parodioita Muppet-hahmoista. Esimerkiksi Rod ja Nicky ovat aikuisversiot Bertistä ja Erniestä. Myös monet musikaalin kappaleista esitetään tavalla, joka muistuttaa *Seesamtien* lauluja.

Koska musikaali sisältää uskallettuja kohtauksia, ja nuket esiintyvät pariin otteeseen alastomina, sen yhteydessä korostetaan, ettei musikaali liity mitenkään The Jim Henson Companyyn tai Sesame Street Workshopiin. Sekä Marx että Lyon ovat tosin aiemmin työskennelleet *Seesamtiessä*, kuten muutkin alkuperäisen kokoonpanon jäsenet. ''The Timesin'' haastattelussa Marx kertoi kutsuneensa Jim Hensonin lesken ja lapset yhteen ensimmäisistä ennakkonäytöksistä ja uskoi näiden ymmärtäneen, että *Avenue Q* on "kunnianosoitus ja rakkauskirje Seesamtielle".

## Avenue Q Suomessa
Musikaalia esitettiin Savoy-teatterissa Helsingissä 28. helmikuuta – 19. toukokuuta 2007. Sen tuotti MRB Show Productions Oy.

**Vastuuhenkilöt**
* tuottaja ja ohjaus: Marco Bjurström
* tuotantopäällikkö: Meikku Ilander
* kääntäjä: Sami Parkkinen
* sovittaja: Antti Vauramo
* lavastus: Kati Lukka
* valosuunnittelu: Ville Konttinen
* pukusuunnittelu: Jarkko Valtee
* tuotantojärjestäjä: Maikku Lähteenmäki
* tarpeisto: Laura Tulimaa
* maskeeraus: Pirjo Leino 

**Esiintyjät**
* Samuel Harjanne
* Johanna Heimonen
* Raine Heiskanen
* Mikko Jokinen
* Jani Karvinen
* Pauliina Kiuru
* Saija-Reetta Kotirinta
* Kaisu Kurki
* Timo Kurvi
* Rinna Paatso
* Peter Pihlström
* Anna Sairo
* Nina Tapio

## Lista päähenkilöistä
* **Princeton**, englanti pääaineenaan vasta valmistunut, itseään etsivä nuori mies
* **Kate Monster**, yksinäinen lastentarhanopettaja, joka haaveilee hirviökoulun perustamisesta ja poikaystävän löytämisestä.
* **Rod**, republikaanipuoluetta kannattava investointipankkiiri ja kaapissa oleva homo. Parodia *[[Seesamtie]]n* Bertistä
* **Nicky**, Rodin asuintoveri, sotkuinen vetelys, joka elää Rodin siivellä ja kiusaa tätä; parodia Erniestä
* **Trekkie Monster**, joka viettää valtaosan ajastaan selaten internetistä pornoa; parodia Keksimonsterista
* **Lucy the Slut**, yökerhon laulaja, joka on nimensä mukaisesti lutkamainen
* **[[Gary Coleman]]**, ''Diff'rent Strokes'' -komediasarjan entinen tähti, Avenue Q:n isännöitsijä; ihmishahmo, jota esittää Broadwaylla ja Suomessa nainen, mutta West Endissä ja Tukholmassa mies
* **Brian**, huono-onninen 32-vuotias juutalainen ihmishahmo, jolla on ongelmia työnsä pitämisessä ja joka uneksii urasta stand up -koomikkona. Kihloissa Christmas Even kanssa.
* **Christmas Eve**, japanilainen (ja "ällävikainen") maahanmuuttaja ja Brianin kihlattu; terapeutti, jolla ei ole asiakkaita; ihmishahmo

**Muut hahmot**
* **Mrs. Lavinia Thistletwat** (suomeksi rouva Takiaistussu), Katen avustama lastentarhanopettaja
* **The Bad Idea Bears** (suomeksi Huonojen idisten karhut), kaksi nallekarhua, jotka osaavat taivutella kenet tahansa tekemään jotakin ikävää
* **The Newcomer** ("tulokas"), Princetonia muistuttava nuorukainen, joka tulee Avenue Q:lle muuttaakseen tyhjään vuokra-asuntoon
***Ricky**, Nickyn internetistä Rodille löytämä poikaystävä. Muistuttaa paljon Nickya, mistä samankaltaiset nimet.

## Lista kappaleista
**Ensimmäinen näytös**
*"The Avenue Q Theme" – Kaikki
*"What Do You Do with a B.A. in English?" (suom. Mitä mä teen...) – Princeton
*"It Sucks to Be Me" (suom. Tää perseestä on) – Brian, Kate Monster, Rod, Nicky, Christmas Eve, Gary Coleman ja Princeton
*"If You Were Gay" (suom. Jos oisit gay) – Nicky ja Rod
*"Purpose"(suom. Tarkoitus) – Princeton ja muut
*"Everyone's a Little Bit Racist" (suom. On rasismia sussa) – Princeton, Kate Monster, Gary Coleman, Brian ja Christmas Eve
*"The Internet Is for Porn" (suom. On netti pornoo varten) – Kate Monster, Trekkie Monster, ja muut
*"Mix Tape" (suom. Sain nauhan) – Kate Monster ja Princeton
*"I'm Not Wearing Underwear Today" (suom. Kalsareita tänään käytä en) – Brian
*"Special" (suom. Saan sut tuntemaan) – Lucy the Slut
*"You Can Be as Loud as the Hell You Want (When You're Makin' Love)" (suom. Kyllä meillä täysii huutaa saa rakastellessaan) – Gary Coleman ja muut
*"Fantasies Come True" (suom. Täytit haaveet mun) – Rod, Kate Monster, Nicky and Princeton
*"My Girlfriend, Who Lives in Canada" (suom. Jos näkisit mun naisen) – Rod
*"There's a Fine, Fine Line" (suom. Hiuksenhieno) – Kate Monster

**Toinen näytös**
*"It Sucks to Be Me (toisinto)" – Princeton

*"There Is Life Outside Your Apartment" (suom. Avaa ikkunat ulkomaailmaan) – Brian ja muut
*"The More You Ruv Someone" (suom. On vahvaa lakkaus) – Christmas Eve ja Kate Monster
*"Schadenfreude" – Gary Coleman ja Nicky
*"I Wish I Could Go Back to College" (suom. Jos pääsisin mä takas kouluun) – Kate Monster, Nicky ja Princeton
*"The Money Song" (suom. Rahalaulu) – Nicky, Princeton, Gary Coleman ja muut
*"School for Monsters" (suom. Monsterikoulu) – Trekkie Monster ja muut
*"The Money Song (toisinto)" – Trekkie Monster ja muut
*"There's a Fine, Fine Line (toisinto)" – Princeton ja Kate Monster
*"What Do You Do With a B.A. in English? (toisinto)" – Newcomer
*"For Now" (suom. Tässä ja nyt) – Kate Monster, Brian, Gary Coleman, Nicky, Rod, Christmas Eve, Trekkie Monster, Lucy the Slut, The Bad Idea Bears, Princeton ja muut

## Sijainti
Avenue Q on fiktiivinen katu New Yorkissa, "jossakin Queensin tai Brooklynin tietämillä".

Manhattanilla on joukko tunnettuja katuja nimiltään Avenue A, B, C ja D. Ne muodostavat Alphabet City -nimisen kaupunginosan, jota nykyään pidetään osana East Villagea. Joidenkin mukaan Avenue Q on kuviteltu jatke noille kaduille ja sijaitsisi kaukana Manhattanilta, missä vastavalmistuneilla college-opiskelijoillakin olisi varaa vuokraan.

Avenue Q voisi sijaita myös Midwoodin ja Gravesendin alueella Brooklynissä, missä on myös sarja katuja, joiden nimet alkavat Avenue A:sta, B:stä ja C:stä ja päättyvät Avenue Z:aan. Joukossa on joitakin poikkeuksia, ja Avenue Q on yksi niistä; Avenue P:n ja Avenue R:n välisen kadun nimi on Quentin Road Theodore Rooseveltin nuorimman pojan mukaan. New Yorkin metron linja Q (jonka logona oli aiemmin Q-kirjain oranssissa ympyrässä; musikaalin logo on samanlainen, mutta ympyrä on karvainen) kulkee tämän alueen läpi.

Musikaalin tekijät ovat ilmoittaneet, että Avenue Q on kuvitteellinen eikä liity millään tavalla mihinkään tiettyyn katuun.

## Lähteet

## Aiheesta muualla
* Virallinen kotisivu 
* Suomenkielinen kotisivu